﻿ Libraria Aspecte iluministe in politica sociala a domnilor fanarioti Dr LiGiA LiVADa-CADESCHi Universitatea din Bucuresti Gandirea si idealurile politice ale secolului al XViii-lea s-au conturat in Principate in conditiile speciale ale domniilor fanariote Reintoarcerea la gandirea elenistica si la rationalismul antichitatii grecesti, au deschis gandirea fanariota filosofiei europene a secolului al XVii-lea; fanariotii au reintrodus in sud-estul Europei dreptul natural, utilitarismul si rationalismul; i-au admirat pe filosofii moderni si pe materialistii francezi ai secolului al XViii- lea, au manifestat un interes crescut pentru stiintele naturale, pentru popularizarea cunostintelor stiintifice si pentru reorganizarea invatamantului Traind intr-o lume a lor si guvernand ca despoti luminati, fanariotii si-au asumat un pragmatism politic, al carui obiectiv principal era binele comun 1 Ei "s-au orientat spre colaborarea cu sistemul politic otoman, spre o cultura occidentala selectata si spre o noua identitate compensatoare, cea oferita de antichitatea elenica "2 Print ii fanarioti se doreau promotori asumat ortodocsi ai unei modernitati de tip iluminist, recuperand in acelasi timp si idealul filantropiei imperiale bizantine, pe linia vechilor principi autohtoni, ai caror descendenti firesti se considerau in efortul lor de rationalizare a alcatuirilor sociale romanesti, cu scopul asigurarii stabilitatii sociale si al organizarii eficiente a actului guvernarii, ei au avut meritul de a 1 R D Argyropoulos, Modifications du mode de vie et role des mentalites dans les Balkans (XViiie - XiXe siecles), in Etudes Balcaniques, nr 1, 1991, p 54-55 2 A Pippidi, Traditia politica bizantina in tarile romane in secolele XVi-XViii, Bucuresti, Editura Academiei, 1983, p 236 BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC)Biblioteca Judeteana Mures cauta si experimenta solutii noi, chiar daca rezultatele obtinute nu au fost intotdeauna la inaltimea planurilor infiintat la 1775, Departamentul Epitropiei Obstesti, in grija caruia cadeau saracii, orfanii, scolile si problemele edilitare, a constituit obiectul catorva reorganizari ulterioare Una dintre ele dateaza din ianuarie 1798 (sub domnia lui Constantin Hangerli), fiind justificata de descoperirea "unor lipse, amestecari si neintocmiri     cuviincioase veacului celui trecut, iar nu celui de acum " Preambulul hrisovului de reorganizare afirma ca "acolo unde este politie, acolo dupa cuviinta si obladuire trebuie a fi si unde obladuire cu inceperi milostive si temeiuri statornice si de folos, acolo si cetatenii sunt fericiti; acesta este scopul cel mai ales si lucrul cel mai desavarsit bun al politiei, fiindca tot omul din fire cauta fericirea     si fericirea norodului     socotim a fi datoria cea mai mare a unui stapanitoriu " Aceasta fericire "din nimic alta nu curge, fara numai din buna oranduiala si ocarmuire a obstirii "3 in secolul al XViii-lea, fericirea era perceputa ca principiu ordonator al vietii atat individuale, cat si sociale 4 Numai cautarea fericirii asigura armonia societatii in ansamblul sau Chiar daca domnii tarilor danubiene vor fi fost serios influentati de ideile iluminismului occidental,5 fapt cu care suntem intru totul de acord, nu putem sa nu observam totusi ca, uneori, ele sunt difuze, marcate chiar de o anume ambiguitate O hotarare de divan din 1790, referitoare la Cutia Milelor, considera ca milosteniile impartite saracilor si vaduvelor sunt un "folos sufletesc de obste,"6 amestecand astfel ideile despre utilitatea publica, cu deja seculara imagine a pomenii ca gest soteric Daca in Europa occidentala, filosofii formau un grup special de intelectuali, in sud-estul Europei filosofia era chemata sa joace un rol in 3 V A Urechia, istoria Romanilor, tom Vii, Bucuresti, 1895, p 465-471 4 P Sassier, Du bon usage des pauvres Histoire dun theme politique, XVi-XX siecles, Paris, Fayard, 1990, p 129 5 P Zepos, The "Box of Charity" of the Rules of the Danubian Countries, in Neo-Hellenika, iV, 1981, p 55-67 6 V A Urechia, op cit , tom iii, Bucuresti, 1892, p 337 BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC) Libraria justificarea activitatii politice si sociale 7 Ala turi de encomii, actele domnesti vor sa acrediteze imaginea guvernarii ideale pe care ar reprezenta-o domniile fanariote 8 Dezvoltarea acestei imagini, mai cu seama dupa 1775, nu este deloc intamplatoare in cursul razboiului ruso-turc din 1768-1774, prin memorii adresate marilor imperii, romanii pusesera sub semnul intrebarii sistemul guvernarii prin domni trimisi de la Constantinopol "imediat dupa acest moment, actele oficiale ale domnilor fanarioti incep sa aiba preambuluri mai ample si mai variate, cu expuneri de motive si consideratii asupra indatoririlor domnului si ale supusilor indatoririle de om politic ale domnului au nevoie acum de o subliniere mai uneori domnul poate pregnanta decat cele de bun crestin "9 Chiar daca declara ca ceea ce aduce folos si mangaiere "norodului politicesc" este chiar mai placut lui Dumnezeu decat evlavia,10 asezamintele si institutiile cu vocatie sociala ii ofera acestuia terenul ideal, prin juxtapunerea nefortata a bunei guvernari (obladuiri), atenta la nevoile tuturor supusilor si a virtutilor crestine ale domnului, a carui racordare si adaptare la traditie este astfel permanenta Generozitatea principilor fanarioti nu reprezinta probabil numai adoptarea unei mode, desi cosmopolitismul acestora poate da seama pentru reala lor permeabilitate la ideile unui secol cu adevarat pasionat de discursul filantropic Ca justificare, atentia acordata si celui mai umil dintre supusi ramane preponderent in sfera sentimentului religios Numai ca religiozitatea domnului are importante valente politice Referindu-se la mila pe care orice crestin trebuie sa o simta si la pomana pe care acesta este dator sa o faca, ctitorul princiar al spitalului de la Dudesti considera ca "de vreme dara ce nu 7 R D Argyropoulos, op cit , p 59 8 E Popescu-Mihut, ideologie politica si propaganda in actele cancelariilor domnesti din tarile Romane (1775-1821), in vol Sud-estul european in vremea Revolutiei Franceze Stari de spirit, reactii, confluente, coord A Dutu, Bucuresti, 1994, p 74 9 ibidem, p 75-76 10 Apud ibidem, p 81 BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC)Biblioteca Judeteana Mures pot toti aceasta crestineasca datorie sa o savarseasca fiescare in parte, tovarasia cea politiceasca prin mijlocul spitalurilor implinesce in obste aceasta lipsa "11 intre laic s i religios, intre civic si crestinesc, intre modernitate si traditie mila, care nu circumscrie numai sentimentul caritabil, ci si gestul miluirii (al participarii efective), poarta o deosebita incarcatura politica La nivel princiar, "mila este un element care consolideaza solidaritatea sociala, evidentiind grija pentru supusi a celui puternic "12 Stabilitatea domniei si implicit a societatii este asigurata de permanenta comunicare intre pietatea printului, care-l pastreaza curat in fata lui Dumnezeu si mila sa fata de supusi (relatia semantica dintre piete si pitie, derivate din piestas) 13 intre actiunile cu vocatie filantropica ale domnilor fanarioti se inscriu si preocuparile legate de invatamantul elementar gratuit pentru saraci Pe plan general european, acestea se conturasera si se impusesera inca din secolul al XVii-lea Era curenta ideea ca diferitele aspecte ale pauperismului, resimtit deja ca un flagel extrem de periculos pentru ordinea si stabilitatea sociala, nu pot fi combatute eficace decat prin educarea, de la cea mai frageda varsta, a saracilor in asezaminte de binefacere sau in scoli elementare gratuite, micutii saraci primeau o instructie minima profesionala si catehetica, orientata spre inocularea unei atitudini supuse fata de realitatea sociala existenta 14 Secolul al XViii-lea nu e favorabil unei scolarizari a saracilor, in adevaratul inteles al cuvantului 15 Necesitatea de a-i obliga pe toti saracii 11 V A Urechia, op cit , tom Vi, Bucuresti, 1893, documentul din 1 iulie 1796, p 725-735 12 A Dutu, Mila si filosofia sociala, in Dilema, anul iii, nr 108, 3-9 februarie 1995, p 6 13 idem, Traditia in gandirea politica romaneasca, in Polis, vol iii, nr 3-4, 1996, p 89 14 J - P Gutton, La societe et les pauvres en Europe, Paris, P U F , 1974, p 152 si urm 15 Pentru exemplificare: Mandeville (1705): "Les lumieres augmentent et multiplient nos desirs La prosperite et le bonheur de chaque etat exigent BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC) Libraria valizi sa munceasca revine obstinant Ceea ce se cere peste tot, in aceasta vreme, este o formatie strict profesionala, precedata de un invatamant general rudimentar 16 in ceea ce priveste tarile Romane, cel putin domnii de aici sunt in mod cert in pas cu ideile vremii lor La 1747, Grigore al ii-lea Ghica, domnul Moldovei, intr-un hrisov de organizare a invatamantului, amintea ca "in tara aceasta din nepurtare de grija a domnilor neobicinuindu-se mai dinainte vreme de invatatura, era multa prostie, ca si cei puternici, ce cu puterea lor tineau dascali pentru copiii lor, inca si cu invatatura cea desavarsita nu se procopsia, ramanand cei mai multi totu neinvatati, iar prostimea cu totul se afla lipsita de podoaba invataturei "17 Ar fi de remarcat, inainte de toate, ca instructia scolara e considerata a fi o problema a domnului, deci a aceluia raspunzator de buna organizare a statului si de functionarea optima a societatii Mai cu seama ca, pentru "obstescul norod," frecventarea scolilor aduce "mult folos, atat bisericesc cat si politicesc " Actul face dovada interesului domnului pentru intretinerea in scoala a copiilor straini si saraci si pentru infiintarea de scoli in mai multe orase moldovenesti (scaunele episcopale Roman, Radauti, Husi), asa incat ele sa serveasca si celor saraci, fara posibilitatea de a-si trimite copiii la invatatura in capitala Hrisovul de reorganizare a invatamantului in tara Romaneasca, emis de Alexandru ipsilanti in ianuarie 1776,18 anunt a ca "in toata tara noastra donc que les connaissances du pauvre laborieux se terminent a ses seuls occupations Chaque heure que les enfants pauvres emploient sur les livres, c’est tout autant de perdu pour la societe," apud P Sassier, op cit , p 140 sau La Chalotais (1763): "le bien de la societe demande que les connaisances du peuple ne s’etendent pas plus loin que ses occupations," apud ibidem, p 140; ideea nu-i este straina nici lui Voltaire 16 J - P Gutton, op cit , p 168 17 V A Urechia, op cit , tom i, Bucuresti, 1891, p 144-146 18 Hrisovul e publicat in varianta greceasca in Eudoxiu Hurmuzaki, Documente privitoare la istoria Romanilor, vol XiV-2, Bucuresti, 1917, p 270- 278, intr-o varianta romaneasca in G Potra, Documente privitoare la istoria BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC)Biblioteca Judeteana Mures domneasca in fiecare orasel am pus dascal pentru ca sa invete baietii cunostintele elementare, ca ajungand acestia in varsta sa nu fie ignoranti" invatatura este utila, caci ii face pe oameni buni cetateni, deoarece astfel ei intrebuinteaza numai ratiunea si nu au alt scop decat binele comun in plus, ea e izvor de mantuire si slujeste acelora "cari prin binefacerile ei doresc sa se ridice din starea lor umila " Conform acestui hrisov, in incinta scolii domnesti de la Bucuresti, urmau sa locuiasca 60 de elevi lipsiti de mijloace, a caror hrana si imbracaminte se asigurau tot din veniturile scolii Ei trebuiau sa aiba cel putin 7 ani si sa fie "nobili, adica fii de boieri, dar cazuti in saracie sau scoboratori din boieri cari se chiama mazili sau si straini scapatati, in nici un caz mojici si tarani, carora li este data agricultura si pastoria si se disting in privinta lucrarei pamantului sau pasterea vitelor iar baietii negustorilor si lucratorilor, cei care ar dori, dupa ce capata cateva cunostinte de carte elementara, sa fie scutiti de scoala si sa imbratiseze o meserie " Documentul si in litera si in spiritul sau, e favorabil numai instructiei elementare a categoriilor sociale neprivilegiate Ea trebuie doar sa impiedice declasarea si sa faca posibila practicarea unei meserii Aceasta pare sa fi fost si logica pitacului adresat de domn mitropolitului si celor trei episcopi, in tara Romaneasca, in septembrie 1797, care aminteste efortul domnului de a institui o scoala in fiecare judet, cu dascal cu leafa "intr-adins pentru a invata copiii sarmani, cari nu pot avea alt mijloc pentru procopseala lor "19 Aproximativ in aceeas i vreme, domnul Moldovei, Mihail sutu, in hrisovul privind veniturile scolii elinesti din Botosani, din 1793, aprecia ca "invatatura este pricinuitoare tututor bunatatilor ea este inaltimea stapanilor si ridicarea smeritilor, ea este podoaba fericitilor si scaparea saracilor, ea este comoara bogatilor si orasului Bucuresti (1634-1800), Bucuresti, Editura Academiei, 1982, p 257-262, iar doua traduceri ale variantei grecesti au fost publicate de V A Urechia, in istoria Romanilor, tom i, p 83-89 si tom ii, Bucuresti, 1892, p 154-160 19 V A Urechia, op cit , tom iV, Bucuresti, 1893, p 25-26 BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC) Libraria ajutorul scapatatilor, ea este infranarea poftilor, ea pazeste bogatia si micsureaza saracia "20 inca de la primele gesturi organizate in aceasta directie, instructia copiilor saraci, organizarea unor asezaminte special destinate orfanilor saraci si copiilor abandonati si reglementarea tutelei orfanilor de o conditie sociala mai buna s-au alaturat preocuparilor domniei pentru asistarea scapatatilor Ele apar astfel ca fiind fatete diferite ale aceluiasi gest social: "Pentru aceia si toate cetatile cele bine pravaluite facand providenta de acest bine de obste folositor si intemeiaza cu tot cuviinciosul mijloc luminate academii de stiinte Vazut lucru este cum ca si fapta milosteniei cei de obste la locuri scapatate si vrednice a sa ajutori iaste din ceale trebuincioase sa sa lucreze pururea ca un placut lui Dumnezeu si pricinuitor de multe bune rasplatiri "21 Buna carmuire (buna oranduiala), binele de obste, ba chiar si fericirea cetatenilor apar alaturi de iubirea naturala de oameni si de milostenia evanghelica drept principale premise ale gesturilor sociale ale domnilor fanarioti La nivelul retoricii lor politice, mila (iubirea pentru supusi si pentru oameni, in general, eventual filantropia) acopera un intreg registru in care religios si civic se suprapun si se intrepatrund Semnificative, in acest sens, ni se par documentele anchetei asupra "acestor doao de obsti folositoare si placute lui Dumnezeu fapte," scolile si Cutia Milelor, initiate de Alexandru ipsilanti in tara Romaneasca, in martie 1775 22 Domnul intent iona reorganizarea unei academii de stiinte la Bucuresti (unde vor fi existat si locuri pentru ucenici "scapatati", a caror intretinere cadea in seama statului), a doua scoli, cate una greceasca si una romaneasca la Craiova si la Buzau (scaune episcopale) si a scolilor romanesti si slavonesti, diferite, in capitalele de judet ("la politiile judetelor") Cererii domnului ii urmeaza anaforaua boierilor, a carei retorica utilizeaza cel putin un cuvant drag ganditorilor 20 T Codrescu, Uricariu cuprinzatoriu de hrisoave, anaforale si alte acte din suta a XViii si XiX, vol ii, Tipografia Buciumul Roman, 1871, p 53 21 G Potra, op cit , p 248-252, documentul 215 din 17 martie 1775 22 ibidem BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC)Biblioteca Judeteana Mures secolului al XViii-lea, filantropia (alaturi de megalopsihia, grecism aproape sinonim filantropiei, care ne duce cu gandul la frumusete sufleteasca, marinimie, generozitate, magnificenta): "Megalopsihiia se arata unde Maria Ta ai binevoit ca sa se oranduiasca pentru luminarea tarii si podoaba obstii ce sa castiga prin invatatura iar filantropia straluceste unde inaltimea Ta ne porunceste sa ne ingrijim a cauta un hrisov al Mariei Sale stefan Voievod Racovita pentru randuiala Cutiei de Milostenie ca sa sa aseze cel mai cu cale tropos de unde sa sa stranga trebuinciosul ajutor pentru obrazele cele scapatate "23 in urma acestei anchete, probabil, Alexandru ipsilanti organizeaza Epitropia obstirii, in sarcina careia intrau atat problemele copiilor saraci si ale orfanilor, cat si cele ale scapatatilor intre mila, filantropie sau pur si simplu, eficacitatea guvernarii, preocuparile domnilor pentru copiii orfani si saraci par a se inscrie in aceeasi strategie a mentinerii echilibrului social si a prezervarii linistii publice, care guverna ajutorarea scapatatilor si indepartarea, brutala chiar, a cersetorului din spatiul public instructia scolara apare ca mijloc de a scapa de saracie Dar ea ii priveste, in primul rand, pe reprezentantii saraciti ai grupurilor privilegiate si, eventual, pe reprezentantii tipici ai populatiei orasenesti (mestesugari si negustori) Alaturi de acordarea de mici privilegii si subventii banesti sau de instituirea tutelei asupra fiilor de boieri risipitori, ea poate deveni o arma in arsenalul necesar mentinerii stabilitatii sociale Confruntati cu o lume a carei sensibilitate politica este in mod evident mai accentuata decat cea sociala, unde transformarile, incontestabile, tin mai curand de durata lunga decat de impulsuri de tip revolutionar, domnii fanarioti ai Principatelor dunarene s-au constituit in veriga incontestabila a racordarii gandirii romanesti la cea europeana Legatul transmis de ei perioadei imediat urmatoare s-a materializat in continuitatea cu care succesorii lor s-au dedicat operelor cu caracter social Pentru boierii filantropi din prima jumatate a secolului al XiX-lea, buna intocmire a operelor de binefacere, inclusiv a celor legate de invatamant, ajunge sa 23 ibidem BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC) Libraria insemne nu doar o marca a progresului, ci si o dovada de patriotism: "Asezarile cele iubitoare de omenire, atat mai mult izbutesc, precat neamurile inainteaza spre civilizatie Pentru aceasta dar iubitorii de patrie stapanitori ocrotindu-le arata nu numai iubirea de omenire a sufletelor lor ci inca si ingrijirea ce au pentru binele obstesc "24 iar "jertfele ce statul face" pentru buna crestere a copiilor, astfel incat acestia sa "ajung la varsta unde omul poate sa se arate folositor Patrii sale si concetatenilor sai,"25 se inscriu in aceeasi logica a utilitatii comune, inteleasa ca o coordonata esentiala a civismului si patriotismului Enlightenment Features of the Fanariots Social Policy Abstract The fanariots have completely influenced the XViiith century, according to their main objective: the community welfare They tried to find new solutions and to apply new rules in order to succeed in their attempts, although sometimes their actions were quite ambiguous There are some important aspects the fanariots tried to emphasize, such as charity and free elementary education for the impoverished noblemen They considered education as an adequate way of maintaining social equilibrium and getting away from poverty Through their attitude and decisions, the fanariots from the Romanian Countries became some kind of a link between Romanian thought and the European one 24 Buletin Gazeta Oficiala a tarii Romanesti, 1838, nr 24 (3 aprilie), p 93-94 25 ibidem, 1843, nr 118 (24 decembrie), p 470-471 BDD-A19364 © 2007 Biblioteca Judeteana Mures Provided by Diacronia ro for iP 192 95 12 101 (2020-12-16 11:59:14 UTC)